VALTIOVARAINMINISTERIÖ	VM  166:10/2003		
	Hallinnon kehittämisosasto			
	VAHTI	15.6.2004		

Jakelussa mainituille

YKSITYISYYDEN SUOJA JA SÄHKÖINEN VALVONTA- JAOSTON ASETTAMINEN 

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän alaisuuteen (VAHTI) jaoston kehittämään yksityisyyden suojaan liittyvien kansallisssa ja kansainvälisissä säädöksissä esitettyjen periaatteiden ja vaatimusten toteuttamista sekä hallinnon toimijoiden yhteistoimintaa yksityisyyden suojaamisessa.

Taustaa
Tietoturvallisuus on olennainen osa valtionhallinnon toimintaa. Tietoturvallisuudella varmistetaan hallinnon toiminnan luotettavuus ja sujuvuus. Yksityisyyden suoja on tärkeä osa tietoturvatyötä.

VM vastaa valtionhallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja VM:ötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI. VAHTIlla on keskeinen rooli hallinnon tietoturvallisuuden kehittämisessä ja ohjauksessa. 

Valtiovarainministeriö on käynnistänyt valtionhallinnon tietoturvallisuuden kehitysohjelman (VM:n VAHTI-julkaisu 1/2004, www.vm.fi/vahti) toimeenpanon ministeri Wideroosin kirjeellä 3.3.2004 (VM 7/01/2004). Ohjelma on käsitelty pääministeri Vanhasen johtamassa tietoyhteiskuntaohjelman ministeriryhmässä sekä ministeri Mannisen johtamassa hallinnon ja aluekehityksen ministeriryhmässä. 

Laajaan ohjelmaan sisältyy 28 kehittämiskohdetta ja tällä päätöksellä asetetun jaoston  toiminta ja tehtävät ovat tärkeä osa kehitysohjelmaa.
	
Toimikausi
14.6.2004 – 30.5.2006
	
 Jaoston tavoitteet ja tehtäväalueet

Jaoston  tavoitteena on kehittää ja tehdä esityksiä yksityisyyden suojan kehittämiseksi hallinnon toiminnassa ja sähköisessä valvonnassa. Jaoston tehtäviä on kuvattu Valtionhallinnon tietoturvallisuuden kehitysohjelman kohdassa 5.5.2 ja 5.5.3, joissa kuvatut tehtäväalueet kuuluvat jaostoon tehtäviin. Tehtäväalueita ovat:

- yksityisyyden suojan huomiointi tietoturvatyössä ja siihen liittyvät esitykset VAHTIlle
- biometriikka
- sähköinen identiteetti
- sähköinen valvonta
- yksityisyyden suojaan liittyvän hallinnnon toimijoiden yhteistyön kehittäminen

Organisointi

Jaosto perustetaan Valtionhallinnon tietoturvallisuuden johtoryhmän VAHTI alaisuuteen ja ohjaukseen. Sen organisointi on seuraava:

	Puheenjohtaja:
		tietosuojavaltuutettu Reijo Aarnio, TSV

	Jäsenet:
	asiantuntija Lauri Karppinen, TSV
		tietoturvapäällikkö Eero Koljonen, Tilastokeskus
tietoturvapäällikkö Mats Kommonen, Turun yliopisto
atk-erikoistutkija Timo Larmela, TKK
ylitarkastaja Antti Nironen, VM/HO
		tietoturvapäällikkö Mauri Rosendahl, Helsingin yliopisto
		hallitussihteeri Terttu Mellin, valtiovarainministeriö
		lakimies Kirsi Sunila-Putilin, Viestintävirasto
		sotilaslakimies Terhi Vira, Pääesikunta
		jaospäällikkö Christa Winqvist, Helsingin kauppakorkeakoulu

Jaoston kokoonpanoa voidaan tarvittaessa muuttaa VAHTIn tai sen puheenjohtajan päätöksellä.  Lapin yliopiston edustus nimetään jaostoon mahdollisimman pian.

	Sihteeritehtävät:
Jaosto valitsee keskuudestaan sihteerin tai sihteerit.

Kustannukset

Jaoston työ on pääasiassa virkatyötä. Jaoston mahdollisesti tarvitsemat  asiantuntijapalvelut maksetaan momentilta 28.80.20. Kukin organisaatio vastaa edustajiensa matkakustannuksista.

Ylijohtaja  			Jorma Karjalainen

Neuvotteleva virkamies		Mikael Kiviniemi
			VAHTIn puheenjohtaja

JAKELU:
Jaostossa edustetut organisaatiot
Jaoston puheenjohtaja ja jäsenet
VAHTI